**Background**

אישה לאישה הוא מרכז פמיניסטי בעיר חיפה. בשנה האחרונה אשה לאשה מגוייסת למאבק במלחמה ולחיזוק סולידריות פמיניסטית פלסטינית יהודית בישראל בכלל ובחיפה בפרט, תוך קידום שוויון מגדרי, זכויות להט"ב וצדק חברתי, זהו ארגון משפוע מתנדבות וכוח משמעותי בזירה הפמיניסטית.

מטרות אישה לאישה הינן חיזוק הקהילה והרחבתה בשעת משבר והגדלת כוחה להתמודדות עם אתגרי ההפיכה המשטרית ופעולות הימין הקיצוני, חיזוק ההתנגדות למלחמה וחיזוק סולידריות פמיניסטית יהודית-פלסטינית. קהלי היעד (המוטבים) של אשה לאשה מרובים: קהלי היעד הישירים והמיידים הן: 1. הציבור הרחב שמגיע לאירועי אשה לאשה. זהו אחד המרחבים הבודדים בעיר שבו ניתן לשמוע הרצאות בעברית ובערבית בנושאים הקשורים למלחמה על עזה ולהיסטוריה פלסטינית-יהודית, ובו ניתן לעצב יחד תפיסות מגדריות של מלחמה ושלום. 2. נשים חסרות מעמד - אשה לאשה מפעילה פרוייקט של נשים חסרות מעמד, ועוד. תחת אשה לאישה מרוכזת גם קואליציית "האקדח על שולחן המטבח"- למאבק בנשק, אשר קיבלה בעבר מענקי חירום מהקרן.

במהלך שנת 2024 ולאחר ה7.10 נקלעו בארגון למצוקה תקציבית קשה, המקשה עליהם לשלם משכורות ולהחזיק את הארגון בחודשים הקרובים. המצוקה נבעה מכך שארבע קרנות שתמכו באישה לאישה באופן קבוע – שינו בעקבות המלחמה את המיקוד שלהם והפסיקו את התמיכה בארגון (שתיים מהקרנות הודיעו כי השנה יתמכו רק בפרויקטים שפועלים ישירות בעזה) בנוסף, תקבולים מתקורות ירדו אף הן , ואילו האסטרטגיה של שנה שעברה - של מימון המונים - לא התאימה לתקופת מלחמה ולכוחות שעמדו לנו בארגון. כך ירדו הכנסות הארגון השנה ב- 100,000 דולר.

כעת עובדות ב"אישה לאישה" על תוכנית הבראה וכן גייסו מקורות תמיכה נוספים וקרנות נוספות שיתמכו בהן החל משנת 2025. כבר ישנן שתי קרנות חדשות שיתמכו בהן, וכן עוד 2 קרנות מהן ממתינים לתשובה. עם זאת הארגון נדרש להתמודד עם המשבר הקציבי שפקד אותו כעת- ולשם כך נדרש מענק חירום לתשלום משכורות באופן מידי.

אנו ממליצים על מענק חירום לארגון במטרה שלא יסגר ויצליח לעמוד על הרגליים- בשל חשיבותו בזירה הפמיניסטית והשמאלית בישראל, וכן משום שזהו מוענק עבר של הקרן החדשה.

**Budget**

אנו ממליצים על מענק של 30 אלף דולר שיאפשר לארגון לעמוד על הרגליים ולהמשיך לצמוח על אף המשבר.

|  |  |  |
| --- | --- | --- |
|  | צפי 2024 | הערות |
| הכנסות- גיוס מקרנות, גיוס ציבור ותמיכה של הקהילה  |  $126,642 |  |
| הוצאות כ"א, משרד ופרויקטים | 192,150$ |  |
| **יתרה לגיוס לשנת 2024**  | **65,508$** |  |
| צפי הנכסות לשנת 2025- ממקורות בצפי גבוה | 196,776$  |  |

**Metrics**

תפוקות:
- הצלחת הארגון לא להסגר בשנת 2024 ולגייס משאבים לשנת 2025

-תשלום משכורות בשנת 2024

**Purpose of the Grant**

סיוע במשבר תקציבי- לארגון "אישה לאישה"- מרכז פמיניסטי חיפה

תוספת-

שלום רב, אני שולחת לכם בקשה למענק חירום של ארגון "אישה לאישה" שנקלע למשבר תקציבי גדול ביחס לסדרי הגודל הארגוניים, בשל נפילת ארבעה ממנים מרכזיים לאחר פרוץ המלחמה.

חשוב לנו לעדכן כי המענק אינו חלק מסדרי העדיפות של הקרן אבל למרות זאת החלטנו להגישו לפניכם משום- שאנו מאמינים בחשיבות הארגון בזירה הפמיניסטית, לכן, אנו משוכנעים שעם עבודה הדוקה של שתיל הארגון יצליח לעמוד על הרגליים וכי מענק חירום יעזור לו לצלוח את המשבר התקציבי